open-index/open-wikipedia-markdown huggingface dataset:
Generalens datter

***Generalens datter*** er en amerikansk film fra 1999 regissert av Simon West. Plottet dreier det mystiske dødsfallet til datteren av en fremstående general. Filmen er basert på roman fra 1992 med samme navn skrevet av Nelson DeMille.

## Sammendrag
Paul Brenner (John Travolta), en krigsveteran fra Vietnamkrigen er utstasjonert ved en militærbase i delstaten Georgia. En kveld i nærheten av basen, punkterer det ene hjulet på bilen hans. Han prøver, uten særlig hell, å fjerne mutterne i hjulet med en liten tang når en yngre kvinnelig offiser kjører forbi og hjelper ham med en skiftenøkkel. Offiseren er kaptein Elizabeth Campbell (Leslie Stefanson), datteren til basens kommanderende general. Dagen etter kommer Brenner til henne med en kurv full av sjokolade og badesåper som takk for hjelpen. Neste kveld blir Campbell funnet drept. Brenner og en annen offiser, Sara Sunhill (Madeleine Stowe), som begge to er ansatt i U.S. Army Criminal Investigation Command, blir hentet inn for å etterforske saken. På åstedet har oberst William Kent (Timothy Hutton) og  militærpolitiet sikret området. Kaptein Campbells nakne kropp har blitt bundet fast med teltstenger, kvalt og antagelig voldtatt.

## Medvirkende
* John Travolta - Paul Brenner
* Madeleine Stowe - Sarah Sunhill
* James Cromwell - generalløytnant Joseph Campbell.
* Timothy Hutton - oberst William Kent
* Leslie Stefanson - kaptein Elizabeth Campbell
* Clarence Williams III - oberst George Fowler
* James Woods – oberst Robert Moore

## Eksterne lenker
*
Graziano Pellè

**Graziano Pellè** (født 15. juli 1985) er en italiensk fotballspiller som fra 30. juni 2021 er klubbløs.

Han vant den nederlandske ligaen med AZ Alkmaar 2008-2009-sesongen. Sesongen 2012-2013 og 2013-2014 ble han toppscorer i Feyenoord med henholdsvis 29 og 26 mål. Han ble kåret til månedens spiller i Premier League september 2014.

## Landslaget
Han ble tatt ut i s EM-tropp til EM i Frankrike 2016.

## Referanser


## Eksterne lenker
* 
*
Marx Engels-forum

**Marx Engels-forum** (tysk: *Marx-Engels-Forum*) er en minnepark i Mitte i Berlin, opprettet i 1980-årene. Parken ligger mellom Spandauer Straße og Spree, like ved Berlin rådhus.

Parkområdet var før den andre verdenskrigen bebygget med boliger, som i krigens sluttfase ble sterkt skadet av allierte bombeangrep. Det var allerede på 1950-tallet planer om å lage et minnesmerke over Marx og Engels, sentralt i byen. På 1970-tallet bestemte DDR-myndighetene seg for å opprette parken ved Berlin rådhus; de gjenværende ruinene av bolighusene i området ved rådhuset ble revet og parken anlagt der. 

Statuene av Karl Marx og Friedrich Engels, utført av Ludwig Engelhardt og reist i 1986 sto opprinnelig sentralt i parken. Skulpturen er nå flyttet til nærmere Karl Liebknecht-broen, dette som følge av byggearbeider i forbindelse med en ny undergrunnsstasjon, Rotes Rathaus for linje U5. Figurene vender nå blikke vestover og ikke mot øst, slik de gjorde da anlegget ble etablert.

I parken finnes også relieffverket *Alte Welt* (*Den gamle verden*) av Werner Stötzer, et sinnbilde for den vitenskapelige kommunismens betydning for overvinnelsen av undertrykkelse og utnyttelse.

Berlin stadtansicht mit schloss 1891.jpg|Berlin i 1891, mens området for Marx Engels-forum fremdeles var boligkvarter. Bildet et tatt fra rådhustårnet. Byslottet ses på motsatt side av Spree.
Bundesarchiv Bild 183-1987-0527-010, Berlin, Marx-Engels-Forum, Dom, Palast der Republik.jpg|1987: Det gamle boligkvarteret er revet og parken anlagt. Palast der Republik er oppført på motsatt side av Spree. 
Fil:MarxEngels 4a.jpg|Marx og Engels-minnesmerket i 2005, mens de ennå var vendt østover. 
Mittlere-berliner-spreeinsel.png|Oversikt over det fremtidige bysentrum

## Referanser
Fredrik Kittelsen

**Fredrik Johnsen Kittelsen** (født 16. mai 1884, død 24. januar 1906), var en norsk forfatter fra Grimstad. Han døde av tuberkulose, 22 år gammel.

Kittelsen skrev flere bøker, småfortellinger og dikt som ble publisert i tidsskrift og aviser som for eksempel *[[Inntrøndelagen|Indtrøndelagen]]* og *Damernes Blad*. I 1907 publiserte *[[Kristiania Dagsavis]]* et av manuskriptene han etterlot seg, *Provinsliv : Muntre Billeder fra en norsk Smaaby*, som føljetong i fem deler. Noen av fortellingene hans ble i 1919 oversatt til islandsk.

Da han var korrespondent for Brooklyn-avisen *[[Nordisk Tidende]]*, gjorde han begrepet «Sørlandet» kjent i det norske emigrantmiljøet i New York. 

## Bibliografi
* 1903 &ndash; *I storm : Smaa fortællinger og skisser*
* 1903 &ndash; *Spræke fyre : Fortællinger for store og smaa. 1. saml.*
* 1904 &ndash; *Klaus Dimling : En fortælling om nogle smaa venner der skulde stelle paa egen haand*
* 1905 &ndash; *Som gutter er : Guttefortællinger*
* 1906 &ndash; *Soldrøm : En fortælling for ungdom*, utgitt som tillegg til *Signal*
* 1906 &ndash; *De tre Venner : Fortælling for børn*, utgitt posthumt i Danmark.
* 1908 &ndash; *Drenge : En samling Smaafortællinger. Med 15 Tegninger av Lopuis Moe*, utgitt posthumt i Danmark. 4. opl. 1926.

## Referanser


## Litteratur
* Hundstad, Dag (2013): ''Sørlandet - fra terra incognita til sommerferieland. Fire historiske analyser av regionalitet og regionalisme (del 1-2)'', s. 98, ph.d.-avhandling ved UiB. (besøkt 15. desember 2014)
* ''Indtrøndelagen'': «Et møde paa toget. En juleskisse i "Giv Agt".», side 2, 8. januar 1902 på bokhylla.no.
* Terland, Ingrid (1988): «Kittelsen, Fredrik Johnsen, 16.05.1884 &ndash; 24.01.1906» i ''ADH-serien. 1 : Agder-forfattere gjennom tidene en bibliografi Skjønnlitterære forfattere født før 1900'', s. 176, Kristiansand : Agder distriktshøgskole, 1988, ISBN 8271172093 på bokhylla.no.

## Eksterne lenker
* Kittelsens bøker på bokhylla.no
Skjeldbreivatnet

**Skjeldbreivatnet** er en innsjø i Lierne kommune i Trøndelag. Den ligger 352 meter over havet og har et areal på . Skjeldbreivatnet ligger på samme høyde som Otersjøen i vest og Mellomvatnet i øst. Skjeldbreivatnet er knyttet til Otersjøen gjennom Oternessundet, og Otersjøen er i sin tur utspring for elva Sanddøla.

## Referanser
Klatreplante

En **klatreplante** er en plante med en tynn stengel som ikke er selvbærende.

Klatreplanten støtter seg til underlaget ved hjelp av slyngtråder, kroker eller festeskiver. De kan være både urter og forvedede planter. Forvedede klatreplanter kalles også lianer. Klatreplanter kan klatre både på andre planter og på berg, husvegger, murer, gjerder, master, barduner og andre gjenstander.

En undergruppe av klatreplanter er **slyngplanter**. De slynger stengelen rundt andre planter, eller andre lange, smale gjenstander. Slyngeretningen varierer mellom ulike arter, og svært få arter kan slynge seg i begge retninger. Venstreslyngende, som strandvindel, slynger seg motsols når en ser planten ovenfra. Høyreslyngende, som vindelslirekne og humle, slynger seg medsols sett ovenfra.

## Klatreplanter i Norge
### Viltvoksende
Det finnes flere viltvoksende klatreplanter i Norge. Eføy har festerøtter; vikke, flatbelg og skogranke bruker slyngtråder, mens de andre er slyngplanter.
* vivendel (*Lonicera periclymenum*)
* eføy, bergflette (*Hedera helix*)
* humle (*Humulus lupulus*) 
* slyngsøtvier (*Solanum dulcamara*)
* skogranke (*Clematis sibirica*)
* snyltetråd (*Cuscuta europaea)*)
* timiansnyltetråd (*Cuscuta epithymum*)
* åkervindel (*Convolvulus arvensis*)
* strandvindel (*Calystegia sepium*)
* vindelslirekne (*Fallopia convolvulus*)
* flatbelg (*Lathyrus*)
* vikke (*Vicia*)

### Plantede
Mange klatreplanter fra andre land brukes som prydvekster i hager.

* kattebusk (*Actinidia*)
* pipeholurt (*Aristolochia macrophylla*)
* frøbusk (*Celastrus*)
* klematis (*Clematis*)
* klatreslirekne, arkitektens trøst (*Fallopia baldschuanica*)
* kaprifol (*Lonicera caprifolium*)
* villvin (*Parthenocissus*)
* klatreroser (*Rosa*)
* vin (*Vitis*)
* blåregn (*Wisteria*)

## Litteratur
* 
* 

## Eksterne lenker
*
Charles Townshend

**Charles Townshend** (født 29. august 1725 i Raynham Hall i Norfolk, død 4. september 1767) var en britisk aristokrat og statsmann, bror til George Townshend, 1. marki Townshend, nevø av Thomas Townshend, 1. vicomte Sydney, sønnesønn av Charles Townshend, 2. vicomte Townshend.

## Liv og virke
### Bakgrunn
Townshend studerte ved universitetet i Leiden i Nederland og ved University of Oxford. I Leiden knyttet han kontakter med en rekke britiske studenter som han senere i livet kunne dra veksler på, for eksempel William Dowdeswell, John Wilkes og Alexander Carlyle.

### Karriere
Han ble i 1747 medlem av det britiske underhuset, der han snart tok regjeringens parti. Han fikk embeder, og ble i 1754 admiralitetslord, et verv han imidlertid tapte i 1755 etter et heftig angrep mot regjeringens politikk.

På våren 1757 ble Townshend, etter at William Pitt var kommet til makten, medlem av Det kongelige råd, men gikk over – uten fast politisk holdning som han tilsynelatende var – etter Pitts fall til John Stuart, 3. jarl av Bute.   

Townshend ble i 1761 statssekretær for krigsanliggender samt i februar 1763 statssekreterær för koloniene og president for *[[Board of Trade]]*. Han opptrådte nå som ivrig talsmann for det synspunkt at koloniene i Nord-Amerika skulle beskattes av Englands parlament og stå i største avhengighet av kongeamakten.

Townshends forslag ble imidlertid forkastet, og han ble nødt til å fratre (mars 1763). Men han kom snart tilbake inn i kabinettet og drev igjennom med George Grenville dennes kjente dokumentavgift (1765), noe som ble innledningen til de forviklinger som kostet England dets amerikanske kolonier.   

Townshend satt også i Rockinghams (1765-1766) og, som skattkammerkansler, i Chathams ministerier, og fikk under den sist nevntes alvorlige sykdomssvakhet stadig større innflytelse. Han ble regjeringens sterke mann, noe han stadig utnyttet på en måte som ettertiden har bedømt som skadelig for koloniene. Han fikk ry på seg som brillant og elokvent finanspolitiker, men også etterhvert som uten et godt utviklet politisk instinkt.

Det var slik han som drev igjennom forordningen om importtoll på en mengde varer (glass, papir, te med mere) som koloniene i Amerika måtte innføre (1767), den lov som etterhvert, etter Townshends død, fremkalte de første voldsomhetene fra kolonienes side, fremst Boston Tea Party-hendelsen noen år senere. 

Kort etter importtollen var vedtatt, døde Townshend uventet.

Townshend ble etterfulgt av Frederick North som skattkammerminister.

Townshend var en kvikk og effektfull debattant, men er blitt bedømt som manglende i konsekvens og skjønn.

## Referanser
Baby I’m a Star

***Baby I'm a Star*** er en sang skrevet av Prince som ble spilt inn og gitt ut på albumet *Purple Rain* med Prince i 1985. Sangen ble også gitt ut på b-siden av singelen *Take Me with U* i 1985.

Tina Turner spilte inn sangen og ga den ut på samlealbumet *[[All That Glitters]]* i 2000.
Let’s Pretend We’re Married

***Let's Pretend We're Married*** er en sang skrevet av Prince som ble spilt inn og gitt ut på albumet *1999* med Prince i 1982. Sangen ble gitt ut på singel i 1983.

Tina Turner spilte inn sangen live og ga den ut på b-siden av singelen *[[I Can't Stand the Rain]]* i 1984 og *[[Show Some Respect]]* i 1985.

## Referanser
Fidel (navn)

**Fidel** er et spansk mannsnavn, som brukes mest i enkelte land i Sør- og Mellom-Amerika. Den franske formen *Fidèle* (også skrevet *Fidele*) er vanlig i enkelte afrikanske land.

## Etymologi
*Fidel* har opprinnelse i det latinske navnet *Fidelis*, som betyr «trofast».

*Fidèle* er en fransk og *Fedele* en italiensk form av navnet.

## Utbredelse
*Fidel* har kroatisk navnedag 24. april. *Fidèle* har fransk navnedag 24. april. *Fidelis* har navnedag 23. mars i Danmark og på Færøyene og 24. april i Polen og Litauen.

|}

## Kjente personer med navnet
Personene i listen er ordnet kronologisk etter fødselsår.
* Fidel Castro (f. 1926), cubansk president
* Fidel Nadal (f. 1965), argentinsk reggae-musiker
* Fidel Martínez (f. 1990), ecuadoriansk fotballspiller
* Fidele Lumeya, kongolesisk forfatter
* Fedele Spadafora, amerikansk maler

## Referanser


## Eksterne lenker
Helen & Hard

**Helen & Hard** er et norsk arkitektkontor etablert i Stavanger i 1996 av Siv Helene Stangeland og Reinhard Kropf. Pr 2014 har de også en avdeling i Oslo. 

Firmaet er kjent for prosjekt som Vennesla bibliotek og kulturhus, Preikestolen fjellstue, I-park, opplevelsessenter for Fløibanen, Flekkefjord kulturhus og den norske paviljongen på Expo 2010. 

De har mottatt Statens byggeskikkpris 2009 og 2012, Treprisen i 2013, Jacobprisen 2013 og Stavanger Aftenblads kulturpris i 2022. De var også nominert til Mies van der Rohe-prisen i 2013.

## Referanser

## Eksterne lenker
*
Lofthusbautaen

**Lofthusbautaen** er et minnesmerke som ble reist av bønder fra Nedenes i 1914 til ære for bondeføreren Kristian Lofthus (1750-1797). Bautasteinen er av fjæregranitt og ble plassert på det man antok var tunet til Kristian Lofthus gård i Vestre Moland ved Lillesand. 

## Komiteen
En komitee bestående av T.A Birknes (ordfører i Vestre Moland), Noan Christian Gauslaa (ordfører i Lillesand), Nils Rosenberg (agent) og Henrik Gauslaa (komiteens formann) hadde i oppgave å samle inn penger til steinen. 

## Avdukning
Steinen ble avduket 12. juli 1914 av stortingspresident Jørgen Løvland. Løvland hadde også bidratt økonomisk til steinen.

## Referanser
Aust-Agder Turistforening

**Aust-Agder Turistforening** er en av Den Norske Turistforenings medlemsorganisasjoner. Foreningen ble stiftet som **Arendal og Oppland Turistforening** 22. april 1890, og var de første 25 årene en reiselivsforening.

Foreningen ryddet og merket de første turrutene i 1926, blant disse var Bispevegen fra Kleivgrend i Fyresdal over Setesdal Austhei til Valle i Setesdal. Foreningen fikk en ny formålsparagraf, som siden har definert foreningens arbeid som «å trekke folk mest mulig ut i skog og mark og derigjennom oppelske  vandrelivet». Foreningen arbeidet ikke aktivt under annen verdenskrig, men gjenopptok arbeidet i 1952. Hundreårsjubileet ble feiret med fest på Mjåvasshytta i 1990. Foreningen har to turlag, Havrefjell Turlag og Tvedestrand og Vegårshei Turlag.

Aust-Agder Turistforening har hytter både på kysten og heia, fra Lyngør fyr i Tvedestrand som ligger 4 moh til Tjørnbrotbu på 1300 meters høyde i Bykle, helt øverst i Setesdal. Totalt har foreningen ansvar for utlån / utleie av tre fyr, Store og Lille Torungen fyrstasjon, og Lyngør fyr. Torungene er et resultat av samarbeid med Torungens Venner som ble inngått i 2005, og 7. mai 2011 ble Lyngør fyr åpnet for overnatting.

I anledning av jubileet «Sørlandet i 100» inngikk AAT et samarbeid med Aust-Agder bibliotek og kulturformidling (AAbk) kalt «Barnas fjellbibliotek». Målet var at samtlige av foreningens hytter skulle bli utstyrt med små bibliotek med faktabøker om naturen rundt hyttene og bøker egnet for høytlesning. AAT stod for transporten av bøkene og bibliotekhyllene, samt oppfølging av bøkenes tilstand, mens AAbk tok seg av innkjøp og klargjøring av dem.

## Hyttene
Aust-Agder Turistforenings hytter er:

## Arkivet
Arkivet etter forløperen Arendal og Oppland Turistforening befinner seg på KUBEN i Arendal. Arkivet inneholder møtebøker, hyttebøker fra foreningens hytter og regnskapsbøker. Arkivet omfatter perioden 1890 til 1990.

## Lokallag
Lokallagene *Havrefjell Turlag* og *Tvedestrand og Vegårshei turlag* ligger under Aust-Agder Turistforening.

## Referanser


## Litteratur
* ''Aust-Agder Turistforening'': «Om oss» (besøkt 16. desember 2014)

## Eksterne lenker
* 
*
Liste over fylker i Kenya

**Liste over fylker i [[Kenya]]** er en liste over de 47 fylkene (eng. *counties*) som siden 2013 utgjør den øverste administrative og geografiske inndelingen av landet. Fylkene har begrenset selvstyre ifølge den kenyanske grunnloven.

## Liste over fylker

Kenya er nå inndelt i 47 fylker. I listen under er disse gruppert etter hvilken tidligere provins de tilhørte, med befolkningstall fra 2009.

## Eksterne lenker
* Nettsted om Kenyas fylker
Arendal og omegns fredslag

**Arendal og omegns fredslag** ble stiftet 6. mars 1932 i Arendal. Foreningen  var tilsluttet Norges fredsforening. Ifølge vedtektene var lagets formål var å virke for brorskap og fred mellom folkene, for avgjørelse av alle internasjonale tvistigheter på fredelig vis overenstemmende med Kelloggpakten og - i like linje hermed - for nedrustning og avrustning.

Laget ble lagt ned i 1938 grunnet lav oppslutning og dårlig økonomi.

## Arkivet
Arkivet etter Arendal og omegns fredslag befinner seg på KUBEN i Arendal og omfatter en møtebok, årsmeldinger, avisutklipp og regnskap fra perioden 1932-1938.

## Referanser


## Eksterne lenker
*
Thika

**Thika** (uttale: [ˈθika]) er en industriby i Kiambu fylke i Kenya. Byen ligger langs hovedveien A2, 40 kilometer nordøst for Nairobi, i nærheten av der elvene Thika og Chania møtes. Thika hadde  innbyggere ved folketellingen i 2009, og vokser raskt i likhet med hele området rundt Nairobi. Byen ligger  meter over havet.

Thika har jernbanestasjon, men brukes kun for godstog. Byen er kjent for flere fossefall, blant annet Chania Falls og Thika Falls. Den er også kjent som den fremtse regionen i landet for dyrking av ananas. Thika fikk bystatus i 1924.
Nat Wolff

**Nathaniel Marvin Wolff** (født 17. desember 1994 i Los Angeles, California), bedre kjent som **Nat Wolff**, er en amerikansk skuespiller og musiker.

## Karriere
Nat Wolff er mest kjent for å spille Isaac i den romantiske ungdomsfilmen *[[The Fault in Our Stars]]* (2014), som også var hans store gjennombruddsrolle. Han startet karrieren med å spille en fiksjonsversjon av ham selv i *[[The Naked Brothers Band]]*, som er navnet på både bandet han deler med broren Alex og Nickelodeon-serien som de to spilte i.

Han spilte deretter mindre biroller i små filmer, før han for alvor ble lagt merke til i 2012 da han spilte en av hovedrollene i Josh Boones dramakomedie *[[Stuck in Love]]*, som ble rost av kritikerne. Han imponerte regissør Boone så mye at sistnevnte bestemte seg for å gi ham hovedrollen i storfilmen *The Fault in Our Stars*, som er basert på den populære ungdomsromanen med samme navn av John Green.

En av hans andre filmer er *[[Paper Towns (film)|Paper Towns]]*, som også er basert på en ungdomsroman av John Green. Her spiller han hovedrollen Quentin Jacobsen.

## Filmografi
* 2020 - Torden
* 2019 - The Kill Team
* 2015 - The Intern
* 2015 - Ashby

## Referanser


## Eksterne lenker
* 
* 
* 
*
Pijjut

**Pijjut** eller *piyyut* eller *piyut* (flertall *pijjutim* eller *pijutim*, hebraisk: פּיּוּטִים / פיוטים, פּיּוּטִ / פיוט; fra gresk: ποιητής, *poiétḗs*, «poet») er et jødisk liturgisk dikt, vanligvis i den hensikt å bli sunget, messet eller lest opp under gudstjenester. Pijjut har blitt skrevet siden tempeltiden. De fleste pijjutim er skrevet på hebraisk eller arameisk, og de fleste følger et lyrisk skjema, som eksempelvis en akrostisk rekke i henhold til det hebraiske alfabetet eller navnet på forfatteren kryptisk stavet ut.

Mange pijjutim er godt kjente av de som er gudstjenestene i synagogen. Eksempelvis kan de best kjente være *[[Adon Olam]]* («Verdens herre»), tidvis (men ganske sikkert ikke riktig) tilskrevet Solomon ibn Gabirol i 1000-tallets Spania. Dets poetiske form består av en gjentatt rytmisk og taktfast mønster av kort-lang-lang-land, og er så elsket at denne religiøse poesien ofte er sunget ved avslutningen av mange gudstjenester i synagogen, etter rituelle kveldslesninger av *[[Shema]]* (den jødiske trosbekjennelsen), og i løpet av morgenritualene hvor tefillin (bønneremmer) settes på. Et annen svært elsket pijjut er *[[Yigdal]]* («må han upphøyes»), hvilket er basert på De tretten trosprinsippene som ble utviklet av Maimonides.

Opprinnelig synes det som om betegnelsen pijjut henspilte på enhver form for hellig poesi, men bruken utviklet seg til å betegne kun hymner. Pijjutim ble vanligvis komponert av en talentfull rabbiner og avhengig av hvor godt mottatt en pijjut var av menigheten, bestemte om det tålte tidens prøve. Komponistene av ulike pijjutim benyttet vanligvis akrostiske former i diktet for å gi antydninger til sine navn. Forfatteren av en pijjut er kjent som en *paytan* eller *payyetan* (flertall *paytanim*).

To forskere i dag som studerer pijjutim er Shulamit Elizur og Joseph Yahalom, begge ved Det hebraiske universitetet i Jerusalem

## Referanser


## Eksterne lenker
* Nettsted for pijjut, lydopptak med korresponderende lyrikk på hebraisk
* Senter for jødisk musikk og poesi
Løvsjøelva

**Løvsjøelva** er ei elv i Lierne kommune i Trøndelag. Den er en del av Sanddøla-vassdraget og renner fra Løvsjøen til samløpet med Lutra ved Elvskøyten. Elva er  lang ( medregnet Kjerdelselva), og har et nedbørfelt på . Middelvannføringen ved munningen er .

## Referanser
Transafrikansk hovedvei 8

**Transafrikansk hovedvei 8**, **TAH 8**  eller **Lagos-Mombasa-Highway** er del av det Transafrikansk hovedveinettet som blir utviklet og vedlikeholdt av Den afrikanske union, UNECA og Afrikabanken. Veien går mellom Lagos i Nigeria og Mombasa i Kenya og har en lengde på  km. Den kan betraktes som en forlengelse av Dakar-Lagos-Highway, når begge er ferdige vil denne øst-vest-forbindelsen ha en samlet lengde på  km.

## Strekning
Strekningen går gjennom Nigeria, Kamerun, Den sentralafrikanske republikk, Den demokratiske republikken Kongo, Uganda og Kenya.

På de asfalterte delstrekningene i Nigeria, Kamerun, Uganda og Kenia er veien sterkt trafikkert. Avsnittet gjennom Den demokratiske republikken Kongo går imidlertid gjennom områder med regnskog. Området har ofte heftige regnvær, dette fører til at veien der for det meste består av slammstrekninger som ikke er kjørbare. I tidsrommet 2002–2011 har strekningen mellom Kisangani og Walikale blitt satt istand av den tyske organisasjonen *Deutsche Welthungerhilfe e.V.*

## Knutepunkter
}

|}

## Referanser
Voi

**Voi** er den største byen i fylket Taita-Taveta i det sørlige Kenya. Byen ligger i den tidligere Coast-provinsen ved den vestre enden av Taru-ørkenen, og sør og vest for nasjonalparken Tsavo East. 

Byen ble etablert i 1932. Den hadde 45483 innbyggere ved folketellingen i 2009. Voi har en viktig jernbanestasjon der  en sidelinje til Moshi på Usambarabanen i Tanzania grener av fra Ugandabanen.
Dušan Tadić

**Dušan Tadić** (serbisk: Душан Тадић. født 1988) er en serbisk fotballspiller som spiller for den tyrkiske klubben . 

Han hadde flest målgivende pasninger i Eredivisie sesongen 2010/2011 og 2013/2014 for henholdsvis  og . Tadić var Ronald Koemans første signering som Southamptonmanager. Han signerte en fireårsavtale den 8. juli 2014 for en overgangssum på 10,9 millioner euro.

Den 27. juni 2018 ble  og  enige om en overgangssum for Dušan Tadić. Den 4. juli 2018 skrev han under for Ajax til 30. juni 2022. 

## Landslaget
Han ble tatt ut i s tropp til VM i fotball 2018 i Russland.

Han ble tatt ut i s tropp til VM i fotball 2022 i Qatar.

Han ble tatt ut i s tropp til EM i fotball 2024.

## Referanser


## Eksterne lenker
* 
* Dušan Tadić på reprezentacija.rs
* Voetbal International profile  
* Dušan Tadić player profile på Just-Football.com
Nyeri

**Nyeri** er en by i Kenya, og hovedstad i Nyeri fylke i den forhenværende provinsen Central. Byen hadde 125&nbsp;357 innbyggere i hele kommunen under folketellingen i 2009. Flesteparten av befolkningen har kikuyu som morsmål.

## Referanser
Turkana (folk)

:*[[Turkana]] kan ha flere betydninger*

**Turkana** er en nilotisk folkegruppe i det kenyanske fylket Turkana fylke i Nord-Kenya. De kaller selv sitt område for *Turkan*. De kaller seg selv for *ŋiTurkana* («Turkans folk»). De er hovedsakelig halvnomadiske gjeterfolk. De er tradisjonelt kjent for oppdratt av kameler og veving av kurver. 

Ifølge folketellingen i 2009 fra det kenyanske statistiske byrået består folkegruppen av  personer, eller 2,5 % av landets befolkning, noe som gjorde folkegruppen til den tredje største nilotiske gruppen i Kenya, etter kalenjin og luo, og bare noen flere enn masaiene, og den tiende største etniske gruppen totalt i Kenya.

Disse tallene var usikre og kontroversielle da de kom, men er siden akseptert.

De snakker språket turkana, som er et østnilotisk språk. De kaller selv sitt språk for *ŋaTurkana* eller *aŋajep a ŋaTurkana*.

Særlig internasjonalt kjente turkana er Paul Ereng, som vant 800 meter under OL 1988 i Seoul, langdistanseløperen Joseph Ebuya og supermodellen Ajuma Nasenyana.

## Galleri

Turkana-WristKnife.jpg|Håndleddskniv
Brooklyn Museum 22.376 Headrest.jpg|Hodehviler og stol
A woman wearing traditional tribal beads in Turkana, Kenya, October 2012 (8405274783).jpg|Kvinne med kjeder
Ken-Turkana2006 (26).jpg|Barn


## Referanser


## Eksterne lenker
*
Theis Tønnessen

**Theis Tønnessen** (født 27. april  1962 i Arendal) er en norsk lege og spesialist i generell kirurgi (2001) og thoraxkirurgi (2002). Han er fra 2010 forskningsleder ved Hjerte-, lunge-, og karklinikken, Oslo universitetssykehus. 

Han er professor ved Universitetet i Oslo fra 2005, har doktorgrad fra 1996 og medisinsk embetseksamen i 1988, begge ved Universitetet i Oslo. Forskningsinteressene er konsentrert omkring hjertesvikt, remodellering av hjertet ved hjertesvikt og beskyttelse av hjertet under hjertekirurgi.

Han sitter i arbeidsutvalget i Nasjonalforeningen for folkehelsen, er styremedlem i Center for Heart Failure Research og i Center for Cardiological Innovation, Associate Editor i Scandinavian Cardiovascular Journal og Cardiology, og var sekretær i Norsk Thoraxkirurgisk Forening 2003-2011.

## Referanser


## Eksterne lenker
* Tønnessens publikasjonsoversikt og institusjonelle tilknytning i forskningsdokumentasjonstjenesten Cristin
* Blogginnlegg av Tønnessen på Forskning.no: «Forskningsformidling er viktig, det vi ikke vet kan vi ha vondt av»  Besøkt 8. januar 2015
Oumou Sangaré

**Oumou Sangaré** (1968–) er en malisk *wassoulou*-musiker.

## Liv og virke
Sangarés foreldre kom til Bamako fra  Wassoulou-regionen sør for Niger. Faren forlot familien tidlig. Moren var sangeren Aminata Diakité. For å hjelpe til med å brødfø familien sang Oumou offentlig før hun begynte på skolen; som seksåring opptrådte hun for et stort publikum på Bamakos største sportsarena, *Stade des Omnisports*.

Sangaré spilte inn sitt første album i samarbeid med Amadou Ba Guindo, en kjent malisk arrangør. *Moussoulou* («kvinner») ble en enorm suksess i Vest-Afrika og solgte i mer enn 200&nbsp;000 eksemplarer. 

I 1995 turnerte hun med musikerne Baaba Maal, Femi Kuti og bandet Boukman Eksperyans, og hun har opptrådt på flere store scener, som Melbourne Opera, Roskilde-festivalen, *festival d'Essaouira* og Brussels *Opéra de la monnaie/de Munt.*

Wassoulou, musikkformen Oumou Sangaré  er en viktig representant for, stammer fra foreldrenes hjemtrakt sørvest i Mali. Opprinnelsen er tradisjonelle jaktsanger akkompagnert av en kalebass, og Sangarés selvkomponerte musikk er inspirert av regionens tradisjonelle musikk- og danseformer. Hun skriver tekster selv, temaene er ofte sosiale kommentarer, som kritikk av kvinners lave sosiale status i denne delen av Afrika, polygami, barneekteskap, og med krav om fritt ektefellevalg.

Sangaré driver dessuten hoteller og landbruksvirksomheter, og lanserte i 2006 en egen bilmodell, *Oum Sang*, som ble produsert i Kina. Hun er gift og har en sønn.

## Diskografi
* 1990 – *Oumou*
* 1991 – *Moussoulou*
* 1993 – *Ko Sira*
* 1996 – *Worotan*
* 2009 – *Seya*
* 2012 – *Kounadia*
* 2017 – *Mogoya*
* 2018 – *Mogoya Remixed*
* 2020 – *Acoustic*
* 2022 - *Timbuktu*

## Referanser


## Eksterne lenker
* 
* 
* 
* 
*  Oumou Sangaré  på WorldCircuits hjemmesider
*  Oumou Sangaré på culturebase.net
*  podcast og intervju, flyglobalmusic.com
Turkana

**Turkana** kan vise til:

* Et distrikt i Kenya, se Turkana (distrikt)
* Et fylke i Kenya, se Turkana fylke
* En folkegruppe i Kenya, se turkana (folk)
* Et språk, se turkana (språk)
* En innsjø i Kenya, se Turkanasjøen
* Turkanasjøens nasjonalparker, et sammensatt verdensarvområde i Kenya
Kitale

**Kitale** (forkortet *KTL*) er en by og en landbrukskommune vest i Kenya beliggende mellom Mount Elgon og Cherangani Hills i en høyde av ca. 1900 meter over havet. Den hadde en befolkning på 106&nbsp;187 ved folketellingen i 2009. Byen er administrativt senter i Trans-Nzoia fylke. De viktigste landbruksproduktene er solsikke, te, kaffe, pyrethrum, bønner og mais. Kitale er markedsplass for det lokale landbruket, og er også kjent for Kitale Museum og et senter for skogsjordbruk. Nasjonalparken Saiwa Swamp ligger nær byen. Byen ble grunnlagt i 1908 og fikk jernbane i 1926.

## Personer fra Kitale
*Wamalwa Kijana - Tidligere visepresident i Kenya
*Maxim Itur - Fifa-dommer

## Referanser
Lucas Andersen

**Lucas Qvistorff Andersen** (født 1994) er en dansk fotballspiller som spiller for den engelske klubben Queens Park Rangers FC.

Den 5. mars 2011 debuterte han for  bare 16 år og 174 dager gammel. Han ble dermed den yngste spilleren noensinne til å spille for  og den nest yngste i Superligaen. Han debuterte for  den 8. desember 2012 mot . 

## Referanser


## Eksterne lenker
* 
* Voetbal International profile 
* Official Superliga statistics
Arkadiusz Milik

**Arkadiusz Krystian Milik** (født 1994) er en polsk fotballspiller som spiller for den italienske klubben .

Han har tidligere spilt for de polske klubbene Rozwój Katowice og Górnik Zabrze, og den tyske klubben Bayer Leverkusen, samt vært på lån til FC Augsburg.

## Landslaget
Han ble tatt ut i s EM-tropp til EM i Frankrike 2016.

Han ble tatt ut i s tropp til VM i fotball 2018 i Russland.

Han ble tatt ut i s EM-tropp til EM i fotball 2021, men måtte trekke seg på grunn av skade.

Han ble tatt ut i s tropp til VM i fotball 2022 i Qatar.

## Referanser


## Eksterne lenker
* 
* Voetbal International profile
Ugandabanen

**Ugandabanen** er en jernbanestrekning som forbinder Kampala i Uganda med Mombasa ved Indiahavet i Kenya.

Det er persontrafikk på strekningen mellom Mombasa og Nairobi i Kenya, mellom Nairobi og Kisumu er persontrafikk planlagt. Det går lokaltrafikk mellom Kikuyu og Stony Athy. Mellom Nakuru og Kampala i Uganda drives det bare godstrafikk.

## Byggingen av banen

Strekningen ble bygd hovedsakelig mellom 1896 og 1901 i flere etapper av arbeidere som ble hentet fra de britiske koloniene i India til Britisk Øst-Afrika. Flere byer oppsto på grunn av jernbaneanlegget, blant andre Eldoret, og Nairobi som var nådd 1899. 1901 var jernbanen ferdig til Kisumu ved Victoriasjøen, derfra var det båtforbindelse i jernbaneselskapets eie til de ugandiske havnene ved nordbredden. 1923 startet anlegget av strekningen videre fra Nakuru mot Uganda. 1926 hadde den nådd grensen, og 1930 Kampala. Den hvite Nil ble krysset med en jernbaneferge, denne ble erstattet av en bru året etter slik at den gjennomgående strekningen kunne tas i bruk 14. januar 1931.

Det er anslått at 2 500 arbeidere omkom under byggingen som følge av det harde arbeidet og tropesykdommer. Flere ti-talls arbeidere ble også drept av ville løver.

Under opptøyene etter valget i Kenya 2007 ble deler av strekningen mellom Kenya og Uganda ødelagt.

## Linjekart

|}

## Referanser


## Eksterne lenker
* 
* History of the Uganda Railway
Kitui

**Kitui** er en by i Kenya, 180 kilometer øst for Nairobi og 105 kilometer øst for Machakos. Kitui by er hovedstad i Kitui fylke, og var også hovedsete i det forhenværende Kitui distrikt.

Byen hadde 155&nbsp;896 innbyggere ved folketellingen i 2009. Majoriteten av befolkningen tilhører Kambafolket og snakker Bantuspråket Kamba som morsmål.

Kitui har mange hoteller, og er et populært stoppested på vei mellom Mount Kenya og Mombasa.

## Referanser


## Eksterne lenker
* www.visitkitui.com  Informasjonsside
* www.softkenyya.com/town/kitui
* www.kitui.com
Alboin

**Alboin** (født ca. 530, død 28. juni 572 i Berona) var konge i Det langobardiske kongerike fra ca. 560 til sin død i 572. 

## Liv og virke
### Bakgrunn
Alboin var sønn av Audoin som regjerte over langobardene fra 546 til ca. 560-565.

Langobardene var et germansk folkeslag som var på vandring sørover og østover i Europa tidlig i folkevandringstiden. De nevnes allerede hos den romerske historikeren Tacitus i hans bok *Germania* fra 98 e. Kr. og de ble av ham betegnet som dyktige krigere. 

### Navn
Alboin er et germansk navn som betyr «alvenes venn». De angelsaksiske navn Ælfwine (likeledes «alcenes venn») og Eadwine («rikdoms venn») er muligvis dannet på grunnlag av den langobardiske konge Alboin, og de angelsaksiske konger fra 600-tallet som hadde disse navn var sannsynligvis oppkalt etter langobardiske konger som på dette tidspunkt hadde fått en nær mytologisk status.

### Langobardenes konge

Under Alboins ledelse avsluttet langobardene sin migrasjon fra Nord-Tyskland (eller muligens helt fra Skandinavia) ved å slå seg ned i den nordlige delen av Italia som Alboin erobret mellom 569 og 572. Invasjonen av den pannoniske slette i Italia ble av varig karakter og markerte begynnelsen på langobardenes herredømme i området.

Etter å ha samlet en koalisjon av flere folkeslag krysset Alboin de juliske Alpene i 568, inn i et nesten forsvarsløst Italia. Han tok raskt kontroll over det meste av Venetia og Liguria. I 569 tok han kontrollen i Nord-Italia største by, Milano, uten å møte motstand. I Pavia møtte han imidlertid sterk motstand og byen ble tatt etter en beleiring som varte i tre år.
	
Alboin ble myrdet den 28. juni 572 i et statskupp igangsatt av bysantinerne. Det ble organisert av kongens fosterbror, Helmichis, med støtte fra Alboins kone Rosamund som var datter av gepidenes konge Kunimund som Alboin hadde drept noen år tidligere. Kuppet mislyktes da et flertall av langobardene valgte Cleph som Alboins etterfølger og tvang Helmichis og Rosamund til å flykte til Ravenna hvor de fikk beskyttelse av den bysantinske keiser. 

Alboins død fratok langobardene den eneste lederen som kunne ha holdt den ferske germanske enheten sammen. Han var den siste i rekken av heltekonger som hadde ført langobardene gjennom sine vandringer fra munningen av Elben til Italia. 

I flere århundrer etter hans død ble Alboins heltemot og suksess i kamp feiret i Sachsen og i bayerske episke dikt.

## Langobardenes integrasjon i Italia
Langobardene invaderte ikke Italia som røvere, men som permanente bosettere. De giftet seg med italienere, gikk over til deres språk og absorberte deres kultur. De hadde utvilsomt til hensikt å invadere hele halvøya, men på grunn av tallmessig underlegenhet styrte de utenom de største byene.

## Referanser


## Kilder
* 
* 
* 

## Eksterne lenker
* ''Origo Gentis Langobardum'', engelsk og latinsk tekst
* Paulus Diaconus, ''Historia Langobardum'', engelsk tekst
Lørdagskveld med Erik Bye

***Lørdagskveld med Erik Bye*** var et norsk direktesendt underholdningsprogram som gikk på NRK Fjernsynet fra 1971 til 1975. Programmet ble ledet av Erik Bye, mens Johnny Bergh var regissør. Programmet gikk i beste sendetid på lørdagskveldene og var sammensatt av samtaler, musikk, reportasjer, alvor og humor.

Gjestene i programmet hadde et stort spenn fra krigsseilere og norske kulturpersonligheter til hverdagsmennesker med interessante historier. Dessuten gjestet en rekke internasjonale stjerner programmet. Eksempelvis Ken «Festus» Curtis fra Kruttrøyk, Danny Kaye, Marty Feldman, Josephine Baker og Johnny «Tarzan» Weissmuller.

Programmet sto også som en milepæl for utviklingshemmede på tv. I 1971 ble de for første gang inkludert gjennom *Lørdagskveld med Erik Bye*. Deler av teaterforestillingen Folk og røvere i Kardemomme by ble fremført av elever fra Ragna Ringdals daghjem og skole, og samtlige hoverolleinnehavere hadde down syndrom.

Programmet ble kåret til tidens femte beste underholdningsprogram i Norge i en avstemning i *[[Dagbladet]]* i 2010.

## Episoder

## Referanser


## Eksterne lenker
*
John Horne Tooke

**John Horne Tooke** (født 25. juni 1736 i London, død 18. mars 1812 i Wimbledon) var en engelsk politisk forfatter.

Horne Took var årene 1760-63 prest i London, men interesserte seg mer for politikk. Ytterliggående radikal angrep han John Stuart Bute i en pamflett, og deltok i John Wilkes' kampanje mot underhuset. Han ble også mistenkt for å ha forfattet Juniusbrevene. 

Under den amerikanske uavhengighetskrig tok han åpent kolonienes side, og i 1774 foranstaltet han en innsamling til «barn og enker etter de engelskmenn som var blitt myrdet av kongens styreker ved Lexington». Ingen påtale fulgte, men da uttrykket følgende år ble gjentatt i en pamflett mot talsmannen i Underhuset, ble Horne Tooke dømt til fengsel og bøter. 

På 1780-tallet spilte Horne Tooke en fremstående rolle og stod en tid på den Pittske whigregjeringens side. I 1794 ble han anklaget for høyforræderi,men ble takket være Thomas Erskines forsvar frikjent. 

I 1801 ble Horne Took innvalgt i Underhuset. Men samme år ble det vedtatt en lov som erklærte at prester ikke var valgbare. Dermed ble Horne Tooke ekskludert.

## Referanser
Troye Sivan

**Troye Sivan Mellet** (født 1995), kjent som bare **Troye Sivan**, er en australsk artist, låtskriver, skuespiller og YouTube-personlighet. 

I 2009 spilte han i *[[X-Men Origins: Wolverine]]* og har også spilt hovedrollen i Spud-trilogien.

Sivan pleide jevnlig å legge ut innhold på YouTube-kanalen sin, som per oktober 2025 har over 8 millioner abonnenter, og over 2 milliarder visninger totalt.

Den 26. juni 2014 la Sivan ut en video på YouTube der han fortalte at han hadde fått platekontrakt med Universal Music. To måneder senere, 15. august 2014, gav ut sin første EP, ''TRXYE''. Ett år senere, 4. september 2015, gav han ut sin andre EP, under navnet *Wild*. 2015 ble året Sivan gav ut sitt første album, under navnet *Blue neighbourhood*. Det kom ut 4. desember, og inneholdt sanger som *Youth*, *Fools* og *Blue.*

YouTube-videoen «The 'Boyfriend' Tag», som Troye spilte inn med Tyler Oakley, en annen Youtuber, førte til at han ble tildelt Teen Choice Award i «Choice Web Collaboration»-kategorien. I oktober 2014 ble han nevnt som «en av de 25 mest innflytelsesrike tenåringene i 2014» av magasinet *Time.*

Sivans musikk er i sjangeren electronica dance-pop. Han har også jobbet med artisten Zedd på sangen «Papercut», som er med på albumet True Colours, hvor andre artister som blant annet Selena Gomez også er med på.

I april gikk han i Paris Fashion week for Yves Saint-Laurent.

Sivan har høsten 2017 annonsert gjennom sosiale medier at han jobber med et nytt album.

## Privatliv
Troye Sivan ble født i Johannesburg, Sør-Afrika, og er sønn av Laurelle og Shaun Mellet. Familien flyttet til Australia da Troye var to år gammel, grunnet økende kriminalitetsrate i Sør-Afrika. For øyeblikket bor Sivan i Perth i det vestlige Australia med foreldrene og de tre søsknene Steele, Tyde og Sage.

Familien er jøder, ettersom at far Shaun er født jøde og hans mor, Laurelle, har konvertert. 

Den 7. august 2013 publiserte Sivan en video på YouTube-kanalen sin under tittelen «Coming out» der han fortalte åpent om at han er homofil. Han kom ut til familien tre år i forveien.

Sivan har en mild form av Marfans syndrom.

## Referanser


## Eksterne lenker
* 
* Sivan på youtube
* 
*
TRXYE

***TRXYE*** er den tredje EP (men første med et plateselskap) av den australske artisten Troye Sivan. Den ble gitt ut 15. august 2014 av Universal Music Australia gjennom EMI Music Australia  før har han også gitt ut singlene  "The Fault In Our Stars" og "Happy Little Pill".

## Bakgrunn
Den 5. juni 2013 signerte Sivan en platekontrakt med EMI Australia, men det ble holdt hemmelig i et drøyt år, til 26. juni 2014. Han annonserte mens han var på VidCon at han skulle gi ut en EP med fem sanger den 15. august 2014. Han la også ut en video på sin channel på youtube hvor han snakker om detaljene og viser coveret til EP-en.

## Singler

"The Fault in Our Stars" ble gitt ut 5. mai 2013 for å promotere EP-en etter suksessen etter at han uploadet sangen til Tumblr En ny versjon av sangen ble gitt ut som singel 13. juni 2014. Denne versjonen var også på EP-en.

"Happy Little Pill" ble gitt ut 25. juli 2014 som den første offisielle singelen fra EP-en. Den kom på topplistene i 13 land, inkludert United States hvor den kom som nummer 92 på Billboard Hot 100.

## Kommersiell
TRXYE debuterte som nummer fem i USA, og solgte 30.000 eksemplarer etter bare tre dager med salg. I Australia var "Happy Little Pill" på 10.-plass 24. august 2014.
## Track listing

## Utgivelsehistorie

## Referanser
Kakamega

**Kakamega** (også **Sheywe**) er en by vest i Kenya beliggende omtrent 30&nbsp;km nord for ekvator. Den er hovedstad i Kakamega fylke, det nest mest folkerike fylket i landet. Byen hadde en befolkning på 69&nbsp;502 ved folketellingen 2009.

Kakamega ligger 52 km nord for havnebyen Kisumu ved Victoriasjøen. Gjennomsnittlig høyde over havet i Kakamega er 1535 meter. Kakamega fylke er delt i ni valgkretser: Butere, Mumias, Matungu, Khwisero, Shinyalu, Lurambi, Ikolomani, Lugari og Malava.

Majoriteten av innbyggerne er av Luhyafolket, som livnærer seg med jordbruk og fiske. Kakamega er hovedkvarter for Kenyas største sukkerprodusent, Mumias Sugar, i landsbyen Mumias.

## Utdanning
I Kakamega ligger universitetet Masinde Muliro University of Science and Technology, som tilbyr utdanning i ingeniørvitenskap, informasjonsteknologi, lærerfag, katastrofehåndtering, journalistikk og massekommunikasjon, vitenskap, sykepleie, kriminologi og andre fag.

## Referanser
Liste over Edvard Munchs malerier

Dette er en **liste over [[Edvard Munch]]s malerier**. Munch (1863–1944) var en tidlig representant for ekspresjonismen, og den eneste norske maler med ubestridt verdensberømmelse.

Til sammen 1789 malerier har foreløpig blitt kreditert Munch. Hans aktive karriere varte fra 1880 til 1943. Ved sin død i 1944 hadde han 1006 av maleriene i sin egen besittelse. Hele denne samlingen ble testamentert til Oslo kommune. Munch døde 23. januar 1944 og alle maleriene han testamenterte bort befinner seg i Munchmuseet i Oslo. Munchmuseet har de største samlingene av Munchs arbeider, både malerier og andre verk. Andre større samlinger befinner seg blant annet ved Nasjonalgalleriet, der hans kanskje mest kjente verk, Skrik, befinner seg.

Denne listen er basert på Gerd Wolls *[[catalogue raisonné]]* fra 2008. Listenummeret er identisk med nummereringen i katalogen.

Munchs verker falt i det fri etter åndsverkloven i 2015.

## Liste over malerier

## Referanser


## Kilder
* 

## Eksterne lenker
*
Kenyas herrelandslag i rugby union

**Kenyas herrelandslag i rugby union** representerer Kenya i internasjonal rugby union.

Kenyas første landskamp ble spilt i 1954 i Arusha, og endte med seier mot Tanganyika.

## Internasjonale resultater

## Eksterne lenker
*
Ann-Kristin Høgseth

**Ann-Kristin Hoksrud Høgseth** (født 1967) er en norsk pedagog, skoleleder og tidligere  orienteringsløper fra Oslo. Hun ble norsk mester i orientering på kortdistanse i 1994. Som aktiv o-løper representerte hun NTHI, Porsgrunn OL og Nydalens SK. 

I 1994 hadde Høgseth sin beste sesong med NM-gull på kortdistansen og sølv på NM i langdistanse. I 1993 vant hun sølv på kortdistansen. Hun har også vært aktiv i norgescupen i orientering og har vunnet denne to ganger, i 1999 og 2000. Hun har også fire tredjeplasser fra 1994, 1996, 1998 og 2002.

Høgseth er utdannet ved NTH og Handelshøyskolen BI. Hun har vært ansatt som skoleleder ved Sofienberg videregående skole, og var fungerende rektor der fra 2010 til 2011. Fra desember 2014 ble hun fungerende rektor ved Hersleb videregående skole og siden 2018 er hun rektor ved Kongsskogen videregående skole. Høgseth er mor til håndballspilleren Ane Cecilie Høgseth og politikeren Bård Hoksrud er Høgseths yngre bror.

## Medaljer i norske mesterskap

## Referanser
Kortbane-VM i svømming 2012

**Kortbane-VM i svømming 2012** ble arrangert av FINA for 11. gang fra 12. til 16. desember 2012 i Istanbul i Tyrkia. Alle øvelsene fant sted i Sinan Erdem Dome. 958 utøvere fra 161 nasjoner deltok i 40 øvelser.

USA toppet medaljesammendraget med totalt 27 medaljer og hadde tok flest gullmedaljer med 11. Totalt ble det satt 18 mesterskapsrekorder og 2 nye verdensrekorder (begge satt av amerikaneren Ryan Lochte). Lochte og ungareren Katinka Hosszú ble kåret til beste mannlige og kvinnelige svømmere under konkurransen. Lochte tok 8 medaljer totalt under mesterskapet (forbrdret sin tidligere rekord på 7 fra 2010) og Hosszú fikk 5 medaljer totalt.

## Valg av arrangør
FINA offentliggjorde 12. april 2008 at Istanbul hadde vunnet over den eneste andre konkurrenten Wien, Østerrike etter et møte i FINA i Manchester, Storbritannia.

## Stadion
Øvelsene fant sted i Sinan Erdem Dome, som har en publikumskapasitet på .

## Øvelser
Svømmekonkurransen ble avholdt i et kortbanebasseng (25&nbsp;m) i 40 øvelser (20 for menn, 20 for kvinner; 17 individuelle øvelser og 3 stafetter for hvert kjønn). Forsøksheatene ble avholdt i morgenpassene og semifinaler/finale ble avholdt i kveldspassene.
*Fri: 50, 100, 200, 400, 800 (kvinner), og 1500 m (menn);
*Ryggsvømming: 50, 100 og 200;
*Brystsvømming: 50, 100 og 200;
*Butterfly: 50, 100 og 200;
*Individuell medley: 100, 200 og 400;
*Stafetter: 4&nbsp;×&nbsp;100 fri, 4&nbsp;×&nbsp;200 fri; 4&nbsp;×&nbsp;100 medley

## Program

## Medaljesammendrag

### Forandringer i medaljeoversiktene

I juni 2013 ble den danske svømmeren Mads Glæsner av FINA fratatt en gull- og en bronsemedalje fra 400- og 1500-meter fri etter å ha testet positivt for levomethamphetamine.

I januar 2014 opphevet Court of Arbitration for Sport delvis FINAs beslutning og ga tilbake gullmedlajen på 1500 m fri.

## Resultater

### Menn

: Svømmere som bare deltok i forsøksheatene og mottok medaljer.

### Kvinner

: Svømmere som bare deltok i forsøksheatene og som mottok medaljer.

## Nye mesterskaps- og verdensrekorder

### Menn

### Kvinner

*Alle verdensrekorder (VR) er også mesterskapsrekorder (MR).
: Morozov satte mesterskapsrekord på 100&nbsp;m fri på første etappe i 4×100&nbsp;m fri stafett.

## Kringkastingsrettigheter
* Europa – Eurosport
* Finland – Yle
* Ungarn – M2; Kossuth Rádió
* Litauen – LRT televizija
* Tyrkia - TRT SPOR

## Deltakende nasjoner
161 nasjoner var påmeldt til mesterskapet. Ecuador, som var suspendert av FINA på grunn av innblanding fra myndighetene, deltok under flagget til FINA. Venezuela trakk seg seinere.

## Referanser


## Eksterne lenker
* 
* Resultater fra mesterskapet
Bungoma

**Bungoma** er en by i Bungoma fylke vest i Kenya, nær grensen til Uganda. Bungoma by ble etablert som et handelssentrum tidlig i det 20. århundre. Byen er hovedstad i fylket med samme navn. Kommunen hadde en bybefolkning på 44 196 og totalt 60 650 innbyggere ved folketellingen i 1999. Bungoma ligger 1385 meter over havet.

Navnet Bungoma stammer fra ordet *engoma*, som betyr *trommer* på språket Bukusu. Byen var opprinnelig møteplass for de eldste i Bukusu, og lyden av trommer lød når disse skulle samles. Dette ledet fram til navnet.

Jernbanestasjonen i byen er stoppested for Ugandabanen.

## Referanser
Kiambu

**Kiambu** er en by i Kiambu fylke i Kenya. Den ligger 1720 meter over havet, 17 km nord for Nairobi og har en befolkning på 13&nbsp;814. Kiambu er fylkets hovedstad, og fylket grenser i sør til Nairobi. Andre nærliggende byer er i øst Ruiru, nordøst Gatundu, nordvest Limuru og i sørvest Kabete. 

Byen er omgitt av jordbruksland drevet av Kikuyufolket. Kiambu vokser raskt på grunn av nærheten til hovedstaden, og noe jordbruk må vike for boliger. I tillegg til det sentrale Kiambu, er blant annet Ndumberi, Riabai, Kihingo, Ngegu, Kanunga og Kangoya tilhørende landsbyer.

Kiambu Club som åpnet 1916, er en av de eldste 9-hulls golfbanene i Kenya. Klubben har også tennisbaner og svømmebasseng. 

## Referanser